[{"text_idx": "#000002", "text": "Coginio campus ar y barbeciw"}, {"text_idx": "#000006", "text": "Rydw i wrth fy modd yn coginio gyda Chig Oen Cymru oherwydd y blas ac mae\u2019n arbennig o frau. Mae\u2019n dda gwybod bod cynnyrch o\u2019r safon hwn ar garreg fy nrws, ac mae\u2019n stori wych i\u2019w hadrodd i\u2019m cwsmeriaid a\u2019m cogyddion pan fyddaf yn fy mwyty yn Llundain.\u201d"}, {"text_idx": "#000008", "text": "Cynghorion campus Cig Oen Cymru Francesco"}, {"text_idx": "#000009", "text": "Sut i adnabod cig oen o safon: wrth brynu cig oen, cadwch lygad am gig sy\u2019n fwy pinc na choch. Yn gyffredinol, mae hyn yn dangos bod yr anifail wedi cael gofal da. Rhowch gynnig ar ei rysa\u0301it involtini Cig Oen Cymru wedi\u2019u ffrio."}, {"text_idx": "#000010", "text": "Sut i serio cig oen: mae serio\u2019n ffordd wych o gael lliw cychwynnol ar gig, yn ogystal a\u0302 gwella ei flas a chloi\u2019r holl sudd hyfryd i mewn. Os ydych chi\u2019n defnyddio blawd i orchuddio\u2019r cig, peidiwch a\u0302 defnyddio gormod \u2013 mae ysgeintiad bach yn ddigon."}, {"text_idx": "#000011", "text": "Wrth serio toriadau fel siancod, efallai y byddwch yn sylwi ar lawer o fraster yn y badell. Peidiwch a\u0302 phoeni oherwydd gallwch gael gwared ar y braster gormodol wrth orffen coginio. Dwi\u2019n hoffi defnyddio\u2019r braster yma yn lle menyn i serio\u2019r cig gan ei fod yn rhoi blas ychwanegol. Rhowch gynnig ar ei rysa\u0301it siancen Cig Oen Cymru wedi\u2019i brwysio gyda risotto."}, {"text_idx": "#000012", "text": "Sut i neud selsig cig oen: mae angen i selsig arddull Calabria aeddfedu am ddau i dri diwrnod. Gallwch wneud rhai eich hun gyda Chig Oen Cymru. Dwi\u2019n defnyddio ychydig o friwgig porc i wneud gwead y selsig yn feddalach, ond os nad ydych eisiau defnyddio porc, gallwch socian bara gwyn mewn gwin gwyn neu laeth a defnyddio hwnnw yn lle. Gallech hefyd wneud peli cig, neu ragu\u0300, allan o\u2019r cig selsig. Rhowch gynnig ar ei rysa\u0301it selsig Cig Oen Cymru gyda polenta a ffa cannellini Tysganaidd."}, {"text_idx": "#000013", "text": "Sut i goginio cig oen ar dymhered isel: mae Cig Oen Cymru yn arbennig o frau a dwi\u2019n hoffi coginio ysgwydd ar wres isel am ychydig oriau. Mae coginio\u2019r cig heb gaead hefyd yn rhoi canlyniadau golosgedig rhyfeddol, gan ychwanegu dyfnder lliw, carameleiddiad a blas anhygoel. Rhowch gynnig ar ei rysa\u0301it piadina mozzarella Cig Oen Cymru wedi\u2019i rhwygo."}, {"text_idx": "#000014", "text": "Cynhwysion perffaith gyda cig oen: mae Cig Oen Cymru yn mynd yn dda iawn gyda llawer o brydau ochr. Dwi\u2019n hoffi ei weini gyda polenta hufennog, tatws stwnsh, a risotto. Fodd bynnag, gwnewch yn siw\u0302r eich bod yn cymryd eich amser i wneud risotto, fel rheol mae\u2019n cymryd 18-20 munud, a dylai\u2019r stoc fod yn ferwedig. Yn yr Eidal, rydyn ni\u2019n gorffen y risotto gyda menyn a chaws Grana Padano, a dyna rydyn ni\u2019n ei alw\u2019n \u2018mantecare\u2019 \u2013 hufenedd arbennig."}, {"text_idx": "#000015", "text": "Mae dresin hefyd yn cyd-fynd yn dda gyda Chig Oen Cymru, yn enwedig gyda blasau cryf, siarp. Yn yr Eidal, gremolada rydyn ni\u2019n ei roi ar ben ein ossobuco. Mae\u2019n gorffen y pryd cig oen yn hyfryd a bydd yn ei godi ychydig ac yn torri trwy ychydig o\u2019r cryfder. Gallwch weld holl ryseitiau Francesco ar ei dudalen dathlu Cig Oen Cymru \u2013 y ffordd Eidalaidd."}]